open-index/open-wikipedia-markdown huggingface dataset:
Sormitus

**Sormitus** tai **sormijärjestys** on musiikki-instrumentin hallinnassa käytetty järjestelmä, jonka mukaan sormia liikutellaan suunnitellusti koskettimistolla, kielillä, otelaudalla, sormiaukoilla tai läpillä.

## Sormitus kosketinsoittimissa
Kosketinsoittimissa käytetään yleensä numeroita sormituksen merkintään siten, että peukalo vastaa numeroa 1, etusormi numeroa 2 ja niin edelleen. Sormitusohjeet ovat osa laajempaa esittämiskäytäntöä, jossa muina osa-alueina ovat kosketus ja artikulaatio.

Koskettimiston mittasuhteet ovat vaikuttaneet merkittävästi sormituksen kehittymiseen. 1800-luvulle asti pianon valkoisten koskettimien etuosa oli niin lyhyt, että peukalon ja pikkusormen käyttäminen oli hankalaa nopeissa kuvioissa, eivätkä sormet tahtoneet mahtua mustien koskettimien väliin. 1500-luku suosi keskimmäisten sormien käyttöä ja peukaloa käytettiin vain vasemmassa kädessä. Sävellysten monipuolistuminen 1600-luvulla toi uusia haasteita ja 1700-luvulla peukaloa ja pikkusormea käytettiinkin jo huomattavasti enemmän. 

Varhaisimpien sormitusten tutkimisen on tapahduttava alkuperäissoittimien äärellä, koska 1800-luvulle saakka sävellyksiin ei juurikaan lisätty soitto-ohjeita.

Urkujen soitossa jalkiokoskettimien pituus aiheutti rajoituksia. 1800-luvulle saakka jalkioita soitettiin enimmäkseen jalan kärjellä, mikä vaikeutti sävelten sidontaa toisiinsa. 1800-luvun puolivälissä alettiin käyttää myös kantapäitä, minkä koskettimiston uudet mittasuhteet mahdollistivat.

## Sormitus jousi- ja näppäilysoittimissa
Jousi- ja näppäilysoittimissa sormituksilla säädellään soivan kielen pituutta. Otelaudan nauhat ohjaavat sormien paikkaa muun muassa kitarassa ja sen sukulaissoittimissa. Sormitukseen vaikuttaa myös instrumentin käsittelyasento ja rakenne. Esimerkiksi viulua on pidetty eri kohdissa rinnalla tai leuan alla, jolloin vasemman käden asento on vaihdellut. Erityisesti jousisoitinten moniääninen soitto kaksoisotteilla tuo haasteita sormituksen suunnitteluun.

## Lähteet
Sovitus

**Sovitus** voi tarkoittaa:

## Yleissanana
*sovitus, musiikissa uuden esitysversion luominen olemassa olevasta sävellyksestä
*sovitus, kristinuskossa Jumalan ja ihmisen välisen suhteen harmoniaan saattaminen
*sovitus eli dramatisointi, kaunokirjallisen teoksen muokkaaminen esitettävään muotoon kuten näytelmäksi tai elokuvaksi
*sovitus, radiotekniikan signaalin eteneminen siirtolinjassa (jokaisessa siirtolinjan liitoskohdassa on aina epäsovitusta, joka saa osan signaalista heijastumaan takaisin)
*sovitus, vaatteiden kokeileminen eli sovittaminen ylle

## Erisnimenä
**[[Sovitus (elokuva)|Sovitus]]*, brittiläinen draamaelokuva vuodelta 2007
Kairon toinen konferenssi

**Kairon toinen konferenssi** pidettiin 4. joulukuuta–6. joulukuuta 1943, Kairossa Egyptissä. Konferenssissa käsiteltiin Turkin mahdollista osallistumista liittoutuneiden joukkoihin toisessa maailmansodassa. Kokouksessa olivat läsnä Yhdysvaltojen presidentti Franklin Roosevelt, Britannian pääministeri Winston Churchill ja Turkin presidentti İsmet İnönü.
Persis Khambatta

**Persis Khambatta** (2. lokakuuta 1948 – 18. syyskuuta 1998) oli intialainen näyttelijä ja malli.

## Mallin ura
Vuonna 1965 Khambatta valittiin Miss Intiaksi hänen ollessaan 17-vuotias. Samana vuonna hän edusti maataan Miss Universum -kilpailussa. Tuon vuoden kilpailun voitti thaimaalainen Apasra Hongsakula. 

Khambatta esiintyi vuoden 1965 jälkeen muutamissa mainoksissa, muun muassa Revlonin mainoksissa. 

## Ura Bollywoodissa
Vuosina 1965–1974 näyttelijän ura ei auennut, koska intialaisten mielestä hän muistutti liikaa länsimaista naista. 

Khambatta palasi Intiaan 1985 ja näytteli elokuvassa *[[Shingora]]*. 

## Näyttelijänä Hollywoodissa
Vuonna 1975 Khambatta sai pienen roolin elokuvasta *[[The Wilby Conspiracy]]*. Vuonna 1979 hän esiintyi ensimmäisessä *[[Star Trek]]* -elokuvassa, josta hänet muistetaan parhaiten. Hänen roolihahmonsa oli luutnantti Ilia. Tämän jälkeen hän näytteli elokuvissa *[[Nighthawks]]* (1981) ja *[[Megaforce]]* (1982).  

Yhden Bollywood-elokuvan jälkeen hän palasi takaisin Yhdysvaltoihin ja näytteli useita rooleja *[[Mike Hammer]]in* ja *[[Ihmemies MacGyver|MacGyverin]]* kaltaisissa tv-sarjoissa. Hänen viimeinen televisioroolinsa oli sarjassa *[[Teräsmieheni]]*. 

## Muuta
Vuonna 1979 Khambatta oli ensimmäisenä intialaisena näyttelijänä ehdolla yhdysvaltalaisen elokuvapalkinnon voittajaksi. Palkinto oli Saturn, ja rooli oli elokuvasta *[[Star Trek: Avaruusmatka|Star Trek: The Motion Picture]]*. Vuonna 1997 hän kirjoitti ja julkaisi ”kahvipöytäkirjan”, jonka englanninkielinen nimi on *Pride of India*. Kirjan kirjoittajina toimivat useat Miss Intia -kilpailun voittajat, ja kirjan myynnistä saadut tuotot menivät Missionaries of Charity -järjestölle. 

Vuonna 1998 Persis Khambatta vietiin sairaalaan Etelä-Mumbaissa, hän valitti rintakipuja. Muutaman päivän kuluttua hän kuoli sydänkohtaukseen. Khambatta oli kuollessaan vasta 49-vuotias.

## Lähteet
* http://www.startrek.com/startrek/view/index.html 

## Aiheesta muualla
*
Turkin liira

**Liira** (, lyhenne *TL* tai *TRL*) on Turkin tasavallan rahayksikkö.

## Historia
Liira otettiin Turkissa käyttöön 1844. Sitä edeltäneet rahayksiköt *[[kuruş]]* ja *para* jäivät käyttöön liiraa pienempinä yksikköinä, niin että 1 liira = 100 kuruşia ja 1 kuruş = 40 paraa. Turkin kolikoiden ja seteleiden kirjaimistossa käytettiin 1930-luvulle asti osmaniturkkia: پاره tarkoittaa paraa, غروش kuruşia ja ليرا liiraa (تورك ليراسي tarkoittaa "Turkin liiraa"). Monissa eurooppalaisissa kielissä kuruş tunnettiin nimellä piasteri, liira taas oli ranskaksi *livre*.

1900-luvun lopulla Turkissa vallitsi niin voimakas inflaatio, että lopulta 10&nbsp;000 liiraa oli pienin käytössä ollut raha. Vuoden 2005 alussa talousuudistusten vakiinnuttamiseksi ja epävakaan talouden perinnön poispyyhkimiseksi otettiin käyttöön *uusi Turkin liira* (yeni türk lirasi), joka vastasi miljoonaa vanhaa liiraa (1 UTL = 1 000 000 TL). Siirtymävaiheen jälkeen tammikuussa 2009 sana ”uusi” pudotettiin pois rahayksikön nimestä ja siitä tuli jälleen yksinkertaisesti Turkin liira (TL).

## Muoto
Kaikkien Turkin liirojen etupuolella on Turkin ensimmäisen presidentin ja Turkin perustajan Mustafa Kemal Atatürkin kasvokuva. Kääntöpuolella on yleensä historiallisia, tärkeitä ja tunnettuja ihmisiä Turkin ja Ottomanien valtakunnan eli Turkin sulttaanikunnan historiassa.

## Liiran inflaatio
Vuoden 2018 puolivälistä lähtien liiran arvo on alkanut laskea nopeasti. Yleisesti taloustieteilijöiden näkemys on, että kriisi johtui siitä, että Recep Tayyip Erdoğan esti Turkin tasavallan keskuspankkia harjoittamasta inflaatiota hillitsevää korkopolitiikkaa. Toisaalta keskuspankki nosti korkoja syyskuussa 2018. Erdoğan katsoi inflaation johtuvan ulkoisista voimista, ja tämän näkemyksen hyväksyi myös 42 prosenttia ihmisistä tuolloin. Tätä väitettä kuvataan usein salaliittoteoriaksi. Myös kansalaisten näkemysellä inflaatiota on aiheuttanut presidentti Erdoğanin väärät politiikat ja päätökset.

Liiran inflaatio, joka jatkoi heikkenemistä vuonna 2020. Erdoğanin hallituksen lausuntojen mukaan inflaatiota johti karkotussotilaalliset operaatiot Syyriassa ja muut geopoliittiset ongelmat, mahdollisuus Joe Bidenin valintaan, jonka uskottiin asettavan Turkille pakotteita vuoden 2020 Unitedissa ja COVID-19- tilanne Turkissa.

Vaikka liiran arvo oli elpymässä korkojen nousun myötä vuoden 2021 alussa, keskuspankin johtajan Naci Ağbalin ja muiden keskuspankin avainhenkilöiden eroaminen aiheutti nopean inflaation 21.3.2021. 

Vuoden 2022 alussa dollari saavutti liiran arvossa mitattuna kaikkien aikojen pohjan 18,88:aan. Erdoğan jatkoi korkojen alentamista hidastamatta, ja keskuspankista eroavien tärkeiden ihmisten määrä kasvoi päivä päivältä. Lisäksi ulkomaisten yritysten ja yhtiöiden investointien puute ja epäluottamus Turkin liiraan ovat myös heikentäneet paljon Turkin liiraa. 

Vuonna 2021 sattuneen inflaatiokriisin vuoksi Oikeus- ja kehityspuolueen ja Recep Tayyip Erdoğanin kannatus yleisössä laski tutkimusten mukaan merkittävästi (tutkimusten mukaan laskua on 15-20 %).

Erdoğan on ilmoittanut lausonnoissaan aika pitkään, että liiran inflaatio alkaa laskea vuonna 2023.
Erkki Vuorela

**Erkki Olavi Vuorela** (12. lokakuuta 1913 Vilppula &ndash; 2. marraskuuta 1977 Helsinki) oli suomalainen runoilija.

Vuorela työskenteli muun muassa Elannon mainostoimistossa sekä Taide-lehden toimitussihteerinä. Hän oli runoilija Einari Vuorelan veljenpoika.

Vuorela erotettiin vuonna 1948 Suomen Kirjailijaliitosta, koska hän oli rahapulassa toistuvasti julkaissut omissa nimissään setänsä Einari Vuorelan runoja ja tämän puolison Laura Sointeen satuja sekä myynyt saman runon yksinoikeudella kuuteen eri joululehteen. Hänet hyväksyttiin uudelleen liiton jäseneksi vuonna 1967.

## Teoksia
**Hiljainen runo*, runoja. 1938
**Syyshuilu*, runoja. 1945
**Lumottu vuori*, satuja. 1947
**Satu Tiitistä ja Vähä-Heikistä*, satuja. 1948
**Uurian vaimo*, proosarunoja. 1947
**Lähellä tunturia*, runoja. 1967
**Kolmanteen ja neljänteen polveen*, runoja. 1968
**Kuulinnut*, runoja. 1969
**Valitut runot*. 1973

## Lähteet
* Suomen kirjailijat tietokanta
* Sanna Nyqvist & Outi Oja: *Kirjalliset väärennökset – Huijauksia, plagiaatteja ja luovia lainauksia*, s. 59–60. Gaudeamus, Helsinki 2018.
Benjamin Elon

**Benjamin ”Benny” Elon** (‎; 10. marraskuuta 1954 Jerusalem – 5. toukokuuta 2017) oli israelilainen rabbi ja Kansallista unionia knessetissä edustanut poliitikko.

Elon valittiin knessetiin ensimmäisen kerran 1996. Hän oli Ariel Sharonin hallituksessa 2001–2004 matkailuministeri. Hän vastusti tiekarttana tunnettua rauhansuunnitelmaa.

Elon kuoli kurkkusyövän aiheuttamiin komplikaatioihin keväällä 2017.

## Lähteet

## Aiheesta muualla
*Virallinen sivu
*Elonin rauhansuunnitelma
Kemal Derviş

**Kemal Derviş** (10. tammikuuta 1949 Istanbul – 8. toukokuuta 2023) oli turkkilainen taloustieteilijä ja poliitikko, joka toimi 2005–2009 Yhdistyneiden kansakuntien kehitysohjelman johtajana. Hän oli sitä ennen Turkin valtiovarainministerinä ja oli luomassa kolmivuotisen toipumisohjelman, joka auttoi Turkin taloutta toipumaan.

## Elämäkerta
Dervişin isä oli turkkilainen ja äiti saksalainen. Derviş suoritti taloustieteiden maisterintutkinnon London School of Economicsissa 1970, ja tohtoriksi hän valmistui 1973 Princetonin yliopistossa Yhdysvalloissa.

Derviş työskenteli 1977–2001 Maailmanpankissa. Hän toimi siellä useissa eri tehtävissä, kuten Lähi-idän ja Pohjois-Afrikan toimintojen varajohtajana sekä köyhyyden vähentämisen ja taloushallinnon osaston varajohtajana.

Derviş jätti Maailmanpankin, kun Turkin pääministeri Bülent Ecevit pyysi hänet Turkin valtiovarainministeriksi. Turkki kärsi tuolloin vakavista taloudellisista ongelmista, ja Derviş sai laajennetut oikeudet niiden hoitamiseksi. Hänellä oli lupa tehdä laajoja taloudellisia uudistuksia yhteistyössä Kansainvälisen valuuttarahaston kanssa. Dervişin toimet johtivat nopeaan talouskasvuun ja inflaation merkittävään pienemiseen. Hän jätti ministerinpaikan jo elokuussa 2022, ja hänet valittiin myöhemmin samana vuonna opposition tasavaltalaisen kansanpuolueen listoilta kansalliskokoukseen.

YK:n pääsihteeri Kofi Annan nimitti Dervişin UNDP:n johtajaksi 26. huhtikuuta 2005, ja tämä aloitti nelivuotisen toimikautensa 15. elokuuta. Hän oli myös YK:n uudistamistoimikunnan johtaja. Toimikuntaan kuuluivat kehitystyön parissa toimivien YK:n rahastojen, ohjelmien ja osastojen piirissä työskentelevät johtajat. Hän oli myös ehdokkaana YK:n pääsihteeriksi.

Dervişin keskeisimpiä aiheita UNDP:n johdossa olivat valtioiden tukeminen köyhyyden vastaisissa toimissa, kriiseistä selviytymisessä ja ilmaston lämpenemisen vastaan taistelussa sekä YK:n kehitysohjelmien uudelleen järjestäminen ja  edistäminen. Derviş toimi UNDP:n johdossa vuoteen 2009, eikä hän hakenut jatkokaudelle.

Uransa lopun ajan Derviş toimi erilaisissa ajatushautomoissa ja luennoitsi useissa yliopistoissa. Hän oli 2009–2017 Brookings-instituutin maailmantalous ja -kehitysohjelman varajohtaja.

## Lähteet
Luolamies (näytelmä)

**Luolamies** on Rob Beckerin kirjoittama näytelmä, joka on teatteriesityksenä monologi. Se on komedia, joka on lähellä stand up -komiikkaa. 

Näytelmän kantaesitys oli San Franciscossa vuonna 1991 ja se on menestynyt mm. Broadwayllä. Se on eräällä tavalla *[[Vaginamonologeja|Vaginamonologien]]* miehinen vastine.

Näytelmän on suomentanut Ville Virtanen. Mainostekstin mukaan "Luolamies on hellyttävä tutkielma miehen ja naisen sielunmaisemasta. Se naurattaa, itkettää ja tuntuu kotoiselta."  

Suomessa Luolamies-näytelmää on esitetty mm.
* Komediateatterin ja UIT:n yhteistyönä Linnanmäen Peacockissa vuosina 2006–2007 ja Tampereen Komediateatterissa vuonna 2005. Pääosassa oli Martti Suosalo ja ohjaajana Ville Virtanen.
* Aleksanterin teatterissa vuonna 2007. Pääsosassa on Jussi Lampi ja ohjaajana Ville Virtanen.
* Tampereen Työväen Teatterissa pääosassa on syksyllä 2007 stand-up-koomikko Riku Suokas. Myös versio, jossa luolamiestä esittää Juha Muje, on ollut ohjelmistossa.

Vuonna 2008 luolamiestä esitettiin ainakin Turussa ja Tampereella. Tampereella esittäjänä oli Riku Suokas. Turussa näytelmän esitti Valtteri Roiha. Luolamies tuli estitykseen Lahden Vanhaan Walimoon 27. toukokuuta 2009. Pääosassa oli Martti Suosalo. Vuonna 2011 Suosalo esitti Luolamiestä Linnanmäen Peacockissa,

## Aiheesta muualla
* http://www.svenskateatern.fi/grottmannen
* http://www.tampereenkomediateatteri.fi/luolamies.htm 
* http://www.aleksanterinteatteri.fi/
* http://www.ttt-teatteri.fi/luolamies/etu/ 
* http://www.peacockteatteri.fi/www/index.php?sivu=showohjelma&id=171 
* http://www.linnateatteri.fi/www/?sivu=showohjelma&id=165
Lynda Carter

**Linda Jean Córdova Carter** eli **Lynda Carter** (s. 24. heinäkuuta 1951 Phoenix, Arizona, Yhdysvallat) on yhdysvaltalainen näyttelijä ja laulaja. Hän on näytellyt televisiosarjassa *[[Wonder Woman (televisiosarja)|Wonder Woman]]* (suomeksi 'Ihmenainen').

Carterin isä oli amerikanirlantilainen taidekauppias, ja hänen äitinsä oli kotoisin Meksikon Chihuahuasta. Hän oli naimisissa menestyneen ZeniMax Media -peliyhtiön johtajan Robert A. Altmanin kanssa tämän kuolemaan saakka 2021.

## Ura

Vuonna 1972 Carter osallistui paikalliseen Arizonan kauneuskilpailuun, jonka hän voitti. Valtakunnallista huomiota hän saavutti edustaessaan Arizonaa ja voittaessaan Miss World USA (Miss Maailma USA) -missikilpailun. Kilpailun voittajana hän edusti USA:ta Miss Maailma -kisoissa vuonna 1972, yltäen semifinaaliin. Opiskeltuaan näyttelemistä New Yorkin näyttelijäkouluissa hän alkoi esiintyä televisiosarjoissa (muun muassa *[[Starsky ja Hutch]]*) ja ”B-luokan” elokuvissa.

Vuosina 1974–1979 hän näytteli *Wonder Woman* -sarjassa sarjakuvahahmoon perustuvaa supersankaria. Vuonna 1978 International Academy of Beauty ja British Press Organization valitsivat hänet maailman kauneimmaksi naiseksi.

*Wonder Womanin* jälkeen Carter on tehnyt pitkän uran näyttelijänä ja laulajana. Hän on julkaissut laulajana kolme musiikkilevyä – *Portrait*, *At Last* ja *Crazy Little Things* ja esiintynyt televisiosarjoissa *[[Kova laki]]*, *[[Smallville]]*, *[[Miehen puolikkaat]]* ja *[[Supergirl]]* sekä komediaelokuvassa Super Troopers ja *[[Super Troopers 2]]*. Hän on toiminut myös ääninäyttelijänä Bethesda Game Studiosin videopeleissä *[[The Elder Scrolls]]*, *[[Fallout 4]]* ja *[[Rage 2]]*.

## Lähteet

## Aiheesta muualla

* 
* Kotisivu
Marja-Leena Kemppainen

**Marja-Leena Kemppainen** (o.s. *Juntunen*, s. 21. tammikuuta 1956 Posio) on suomalainen poliitikko, joka toimi Suomen Kristillisen Liiton/Suomen Kristillisdemokraattien kansanedustajana 1999–2003 Oulun vaalipiiristä. 

## Ura
Ennen toimintaansa politiikassa, Kemppainen on toiminut toimistoapulaisena vuosina 1973–1977, osasto- ja terveyskeskusavustajana 1977–1983, sairaanhoitajana 1985–1987, osastonhoitajan sijaisena 1987–1989 sekä osastonhoitajana vuodesta 1980.

### Kansanedustaja
Kemppainen valittiin kansanedustajaksi vuoden 1999 eduskuntavaaleissa. Kemppainen toimi jäsenenä maa- ja metsätalousvaliokunnassa sekä talousvaliokunnassa.

Kemppainen putosi eduskunnasta vuoden 2003 vaaleissa, kun kristillisdemokraattien listalta menikin läpi sitoutumaton Lyly Rajala, joka eduskuntaan päästyään loikkasi kokoomukseen vielä saman vuoden lopulla. Vuoden 2007 eduskuntavaaleissa ilman merkittäviä vaaliliittokumppaneita jääneet kristillisdemokraatit jäivät uudestaan ilman kansanedustajan paikkaa Oulun vaalipiirissä. 

### Kaupunginvaltuusto
Politiikkaan Kemppainen on osallistunut myös Oulun kaupunginvaltuuston jäsenenä alkaen vuodesta 1989. Koulutukseltaan Kemppainen on erikoissairaanhoitaja. 

## Yksityiselämä
Marja-Leena Kemppainen on naimisissa ja hänellä on kaksi aikuista lasta.

## Lähteet

## Aiheesta muualla
*
* Marja-Leena Kemppaisen verkkosivut
Sepitystä

__NOTOC__
**Sepitystä** on laulaja Sepi Kumpulaisen vuonna albumi, joka julkaistiin vuonna 1997 levymerkillä Power Records. Albumilta löytyy muutama vanha Kumpulaisen esittämä kappale uudelleensovitettuna sekä uusia kappaleita, joita ovat muun muassa "Nami Nami Laulu" ja "Kännissä on kiva olla", josta on julkaistu erillinen EP.

Vuonna 2001 Snap Records uudelleenjulkaisi albumin.

## Kappaleet
#
#
#
#
#
#
#
#
#
#
#
#
#
#
#
#
#
#
#
#

## Aiheesta muualla
* ''Sepitystä'' discogs.com -sivustolla
Jukka Ollila

**Jukka Ollila** -nimisiä henkilöitä ovat

*Jukka Ollila (kosketinsoittaja)
*Jukka Ollila (harmonikansoittaja)
* Jukka Ollila, jääkiekkoilija
Marina Sirtis

**Marina Sirtis** (29. maaliskuuta 1955 Lontoo, Iso-Britannia) on brittiläinen, kreikkalaistaustainen näyttelijä. Sirtis esitti neuvonantaja Deanna Troita televisiosarjassa *[[Star Trek – uusi sukupolvi]]*. Hän on näytellyt hahmoa myös elokuvissa.

Sirtis meni naimisiin Michael Lamperin kanssa 21. kesäkuuta 1992.

## Ura
Sirtis esiintyi uransa alkuvaiheilla muun muassa elokuvissa *[[The Wicked Lady]]* ja *[[Death Wish 3]]*. Hän esiintyi myös monissa tv-sarjoissa Englannissa, kuten *[[Minder]]issä*, *[[Raffles]]issa* ja *[[The Return of Sherlock Holmes]]issa*.

### ''Star Trek – uusi sukupolvi''
*[[Star Trek]]in luoja* Gene Roddenberry kiinnostui Marinan eksoottisesta ulkonäöstä. Aluksi Marina Sirtisin piti näytellä turvallisuuspäällikköä ja Denise Crosbyn neuvonantajaa, mutta Gene Roddenberry vaihtoi roolitusta. Sirtis oli kaikilla seitsemällä kaudella mukana. Hänen roolihahmonsa muuttui vuosien mittaan passiivisesta terapeutista aktiiviseksi ja lujatahtoiseksi ”tähtilaivaston upseeriksi”.

Lisäksi kuuden muun näyttelijän kanssa hän on näytellyt samaa hahmoa kolmessa eri *Star Trek* -sarjassa.

## Lähteet

## Aiheesta muualla
*
Vehkaperä

**Vehkaperä** on Kyyjärven kunnassa sijaitseva kylä, joka sijaitsee noin 15 kilometrin päästä kunnan keskustasta.

Kylä tunnetaan muun muassa Keski-Suomen suurimmista turvetuotantoalueista, jotka ulottuvat neljän kunnan alueelle.

Vehkaperän kylä sijaitsee Etelä-Pohjamaan (Alajärven) suuntaan noin 15 kilometrin päässä kunnan keskustasta.  

Täällä sijaitsevat Keski-Suomen suurimmat turvetuotantoalueet, jotka ulottuvat nykyisin neljän kunnan alueelle. Vapon Savonnevalta on jo vuodesta 1977 lähtenyt rekkakuormittain polttoturvetta lämmittämään ja tuottamaan sähköä  mm. Jyväskylän rauhalahden voimalaitokseen.

## Lähteet

## Aiheesta muualla
* Vehkaperän kylän esittely kunnan kotisivuilla
Jaiku

**Jaiku** oli internetissä ja matkapuhelimissa toimiva yhteisö- ja mikroblogipalvelu. Nimi Jaiku tuli sanoista haiku ja joiku. Jaikun tavoite oli olla viestintäväline ihmisten välillä heidän kertoessaan toisilleen mitä kokivat tai mitä tekivät. Jaiku ei ikinä saanut samanlaista suosiota ja käyttäjämääriä kuin kilpailijansa, joista merkittävin oli Twitter. Palvelu lakkautettiin 2012.

## Historia
Jaiku Oy:n perustivat helmikuussa 2006 Jyri Engeström ja Petteri Koponen, itse palvelu julkaistiin saman vuoden heinäkuussa. 9. lokakuuta 2007 Google osti Jaikun. Palveluun ei saanut rekisteröityä tunnuksia kuin edellisten käyttäjien kutsusta. 

14. tammikuuta 2009 Google ilmoitti lopettavansa useita palvelujaan ja Jaikun kehittämisen. Jaiku Engine julkaistiin vapaana ohjelmistona Apache Licensen alaisuudessa. 14. lokakuuta 2011 Google ilmoitti sulkevansa Jaiku-palvelun 15. tammikuuta 2012. Käyttäjillä oli mahdollisuus tallentaa heidän omat tietonsa Jaikusta.
## Palvelu
Jaiku oli Web 2.0 -palvelu, jonka avulla oli mahdollista kirjoittaa *jaikuja*, eli lyhyitä viestejä, lähes mistä tahansa välineestä (matkapuhelin, internetselain, pikaviestinohjelma), sekä kommentoida niitä. Toinen olennainen ominaisuus oli pikaviestimistä tuttu läsnäolotieto, sekä kolmantena ominaisuutena mahdollisuus yhdistää muista palveluista, kuten Flickrista ja Last.fm:stä tulevia syötteitä yhdeksi kokonaisuudeksi. 

Jaiku muodostui WWW-sivustosta ja *vimpaimista*, joilla pystyi käsitellä tietoja verkkoselaimen avulla ja liittää syötteitä muille sivuille. Nokian S60-alustalle tehty Jaiku Mobile -sovellus lisäsi läsnäolotieto-ominaisuuden puhelimen osoitekirjaan ja mahdollisti viestien kirjoittamisen matkapuhelimesta. Jaiku APIn, eli ohjelmointirajapinnan avulla kolmannen osapuolen kehittäjät pystyivät tekemään Jaiku-alustaa hyödyntäviä sovelluksia ja liittää sen sisältämiä tietoja muualle. 

## Lähteet

## Aiheesta muualla
* jaiku.com - palvelun kotisivut
SubConscious Communications

**SubConscious Communications** (*SubCon*) on Kalifornian Toluca Lakessa toimiva itsenäinen levy-yhtiö. **Dwayne R. Goettel** (mm. Skinny Puppy) ja **Phil Western** (mm. Download) perustivat sen vuonna 1993 julkaistakseen kahden kappaleen mittaisen vinyylin *Power*. Myöhemmin Dwayne Goettel alkoi julkaista musiikkiprojektiensa julkaisuja levy-yhtiön kautta yhdessä Skinny Puppy -toverinsa **cEvin Keyn** kanssa. Dwaynen kuoleman jälkeen cEvin Key on toiminut yhtiön johtohahmona. SubConin kotisivuilla yhtiön sanotaan olevan "*levy-yhtiö, muusikkokollektiivi, remiksausryhmä, 32-raitainen digitaalinen studio ja analogisyntetisaattorimuseo*".

## Julkaisut
Vuoteen 2007 mennessä SubCon on julkaissut yhteensä 48 albumia uusintapainokset mukaan lukien.

***[[aDuck]]**
**Power (sub01)
***[[Doubting Thomas]]**
**Father Don't Cry uusintapainos(sub09)
**The Infidel 20 years anniversary special edition (sub29)
***[[Download (yhtye)|Download]]**
**Furnace (sub02)
**Microscopic (sub03)
**Charlie's Family (sub05)
***uusintapainos (sub05b)
**The Eyes of Stanley Pain (sub08)
**Sidewinder (sub10)
**III (sub13)
**Inception (sub14)
***2. painos (sub14b)
***3. painos (sub14c)
**III Steps Forward (sub15)
***2. painos (sub15b)
***3. painos (sub15c)
**Effector (sub20)
**Furnace Re:Dux (sub30)
**FiXeR (sub31)
***[[cEvin Key]]**
**Music for Cats (sub16)
**The Ghost of Each Room (sub21)
**The Dragon Experience (sub28)
***[[Hilt]]**
** The Worst of the Flu (sub27)
** Minoot Bowl Dropped the Ball (sub34)
***[[Skinny Puppy]]**
**Brap: Back and Forth Series 3 & 4(sub04)
**The Process uusintapainos (sub06)
**Track 10
**Doomsday: Back and Forth, Vol. 5: Live in Dresden (sub22)
**Puppy Gristle(sub23)
***2. painos (sub23b)
***3. painos (sub23c)
**Back and Forth vol 06six (sub25)
***2. painos (sub25b)
**Back and Forth vol 7 (sub35)
***[[PlatEAU]]**
**Music For Grass Bars (sub11)
***Dutch Flowers (sub11b)
**Spacecake (sub18)
**Iceolator (sub24)
***2. painos (sub24b)
**Kushbush + Music For Grass Bars (Special Edition) (sub32)
***SubCon-kokoelmat** 
**Paradigm Shift (sub12)
**Wild Planet (sub17)
**Encore (sub666)
**Rare (sub444)
***[[The Tear Garden]]**
**To Be An Angel Blind, The Crippled Soul Divide (sub07)
**Crystal Mass (sub19)
**Eye Spy With My Little Eye (sub26)
***2. painos (sub26b)
**Secret Experiment (sub33)
Arkadiusz Radomski

**Arkadiusz "Arek" Radomski** (s. 27. kesäkuuta 1977) on puolalainen  jalkapalloilija.  Radomski on paikaltaan keskikenttäpelaaja. Radomski aloitti ammattilaisuransa vuonna 1993 Mieszko Gniezkon joukkueessa, missä hän ei kuitenkaan pelannut yhtään ottelua.
Puolan maajoukkueessa Radomski debytoi vuonna 2003, hän on pelannut 29 ottelua mutta ei ole tehnyt yhtään maalia. Radomski kuului Puolan miehistöön MM-kisoissa 2006.

## Seurat

## Lähteet

## Aiheesta muualla
*Arkadiusz Radomski 90minut.pl
Albert Ghiorso

**Albert Ghiorso** (5. heinäkuuta 1915 – 26. joulukuuta 2010) oli huomattava yhdysvaltalainen kemisti. 

Ghiorso syntyi Vallejossa Kaliforniassa ja valmistui Kalifornian yliopistosta Berkeleyssä vuonna 1937. Hän teki jo uransa alkuvaiheissa yhteistyötä Nobel-palkitun Glenn T. Seaborgin kanssa. 

Laajimman maineensa Ghiorso saavutti jäsenenä tutkimusryhmässä, joka löysi kaikkiaan kaksitoista alkuainetta vuosina 1945–1974. Kyseiset alkuaineet ovat järjestyksessä:

* amerikium
* berkelium
* curium
* dubnium
* einsteinium
* fermium
* kalifornium
* lawrencium
* mendelevium
* nobelium
* rutherfordium
* seaborgium

Ghiorson kollegat ehdottivat 118. alkuaineen "ununoktiumin" nimeksi "ghiorsiumia". Se nimettiin kuitenkin oganessoniksi Juri Oganesjanin mukaan.

## Lähteet

## Aiheesta muualla
*Ghiorson elämäkerran kirjoittajan fyysikko Robert W. Schmiederin sivusto
Bukit Barisan Selatanin kansallispuisto

**Bukit Barisan Selatanin kansallispuisto** on kansallispuisto Indonesiassa Sumatran saaren eteläkärjessä. Vuonna 1982 perustettu kansallispuisto on laajuudeltaan 3&nbsp;568 neliökilometriä. Se muodostaa Unescon maailmanperintöluettelon kohteen Sumatran trooppinen sademetsä yhdessä Gunung Leuserin ja Kerinci Seblatin kansallispuistojen kanssa.

Bukit Barisan Selatan on yksi niistä harvoista alueista, joilla vielä näkee uhanalaisia sumatralaisia eläimiä yhdessä. Puistossa elää sumatrantiikereitä, -norsuja ja -sarvikuonoja. Muita alueelta löytyviä uhanalaisia lajeja ovat esimerkiksi sumatrankaniini, merinahkakilpikonna, sumatrankäki ja malesiansinisieppo.

Metsän raivaaminen pelloksi on suuri uhka Bukit Barisan Selatanin kansallispuistolle: jo 20&nbsp;prosenttia metsästä on raivattu laittomien viljelysten tieltä. Maailman luonnonsäätiön vuonna 2007 julkaisemassa raportissa käy ilmi, että kahvia viljellään laittomasti yli 450 neliökilometrin alueella kansallispuistossa. Siellä tuotettu kahvi menee eteenpäin sekoitettuna laillisiin kahvipapuihin ja myydään Bandar Lampungin satamassa monille kuuluisille kahvinvalmistajille, kuten Kraft Foodsille, Nestlélle, Lavazzalle ja Marubelle.

## Lähteet

## Aiheesta muualla
*Sumatran sademetsät UNESCOn sivuilla  
*Kartta kansallispuistosta
Sickan Carlsson

**Sickan Anna Greta Carlsson** (12. elokuuta 1915 – 2. marraskuuta 2011) oli ruotsalainen näyttelijä ja laulaja.

Carlsson syntyi Tukholmassa. Hän tuli noin vuosina 1945–1955 tunnetuksi yhteistyöstään ohjaaja Schamyl Baumanin ja myöhemmin Hasse Ekmanin kanssa. Hän julkaisi vuonna 1977 omaelämäkertateoksen *Sickan*.

Carlsson oli kolmesti naimisissa. Kaksi ensimmäistä avioliittoa jäivät lyhyiksi, mutta kolmas avioliitto Sölve Adamssonin kanssa jatkui vuodesta 1958, kunnes mies kuoli vuonna 1987. Vuonna 2005 näyttelijä palkittiin kunnia-Guldbaggella. 

## Lähteet

## Aiheesta muualla
*
Jerome Bruner

**Jerome Seymour Bruner** (1. lokakuuta 1915 New York, Yhdysvallat – 5. kesäkuuta 2016) oli yhdysvaltalainen psykologi. Hän oli merkittävä kasvatusfilosofian asiantuntija.Hän kehitti ja sovelsi narratiivista ajatteluteoriaa.

Brunerin kaihin sumentamat silmät leikattiin, kun hän oli kaksivuotias. Hän valmistui Duken ja Harvardin yliopistoista. Hänet palkittiin Balzan-palkinnolla vuonna 1987.

Bruner työskenteli Harvardin yliopiston professorina vuosina 1952–1972 ja Oxfordin yliopiston professorina 1972–1980 ja myöhemmin New Yorkin yliopistossa. Hänen julkaisemiaan joukkoon ovat muun muassa *The Process of Education* (1960), *Acts of Meaning* (1990) ja *The Culture of Education* (1996).

## Lähteet

## Aiheesta muualla
* Jerome Brunerin videohaastattelu http://insidetheacademy.asu.edu/jerome-jerry-bruner 
* Brunerin teoksen The Process of Education 50-vuotistilaisuus huhtikuussa 2011 http://www.law.nyu.edu/news/BRUNER_ANNIVERSARY_EVENT. Video http://www.youtube.com/watch?v=6t9DTKW4kvw#t=7072 (Bruner's talk at 1:54:00)
* Bruner Inside the Psychologist's Studio -haastattelussa (2.3. 2013) http://www.youtube.com/watch?v=xxn6IpAJEz8
*
Ian Caldwell

**Ian Caldwell** on yhdysvaltalainen kirjailija, joka tunnetaan yhdessä Dustin Thomasonin kanssa kirjoittamastaan jännitysromaanista *[[Neljäs siirto]]* (2004). Caldwell ja Thomason ovat lapsuudenystäviä, jotka ovat tunteneet toisensa kahdeksanvuotiaasta. Caldwell on opiskellut historiaa Princetonin yliopistossa, Thomason on opiskellut Harvardin yliopistossa. Caldwell ja Thomason aloittivat romaaninsa kirjoittamisen vuonna 1998 kummankin valmistuttua. Esikoistrilleristä tuli menestys, joka myytiin lyhyessä ajassa yli 30 maahan. Caldwellin toinen romaani *The Fifth Gospel* julkaistiin vuonna 2015.
Neprikasajemyje

**Neprikasajemyje** (,  "Lahjomattomat") on vuonna 1994 perustettu venäläinen rock-yhtye. Yhtyeen keulahahmo on Garik Sukatšov. Yhtye on julkaissut 16 studioalbumia, yhden livealbumin ja yhden kokoelmalevyn.

## Jäsenet

### Nykyiset
*Garik Sukatšov
*Dmitri Varšavtšik
*Aleksei Ostašov
*Pjotr Tihonov
*Aleksandr Mitrofanov
*Dmitri Slanski 
*Nikolai Mirošnik

### Entiset
*Rušan Ajupov
*Pavel Kuzin
*Sergei Voronov
*Anatoli Krupnov
*Aleksei Jermolin
*Aleksandr Kosorunin

## Diskografia

### Studioalbumit
* *Брёл, брёл, брёл* (1994)
* *Боцман и бродяга. Я милого узнаю по походке* (1995)
* *Неприкасаемые. Часть II* (1996)
* *Концерт в МХАТ им. Чехова* (1996)
* *Песни с окраины* (1996)
* *Кризис среднего возраста* (1998)
* *Города, где после дождя дымится асфальт* (1998)
* *Барышня и дракон* (1999)
* *Фронтовой альбом* (2001)
* *Ночной полёт* (2002)
* *Poetica* (2003)
* *44* (2003)
* *Перезвоны* (2005)
* *Третья чаша* (2005)
* *Оборотень с гитарой* (2006)

### Livealbumit
* *Между водой и огнём* (1995)

### Kokoelmat
* *Неприкасаемые. Лучшее* (1999)

## Aiheesta muualla
* Virallinen kotisivu
Mary Fedden

**Mary Fedden** (14. elokuuta 1915 – 22. kesäkuuta 2012) oli brittiläinen taidemaalari.

Fedden syntyi Bristolissa ja valmistui Slade School of Fine Artista vuonna 1936. Hän meni vuonna 1951 naimisiin taiteilija Julian Trevelyanin kanssa ja opetti vuosina 1958–1964 Royal College of Artissa, jossa hänen opiskelijoidensa joukkoon kuuluivat David Hockney ja Allen Jones.

Feddenin tuotantoa on ollut laajasti näytteillä varsinkin hänen kotimaassaan. Hän toimi vuosina 1984–1989 Royal West of England Academyn johdossa. Hän oli OBE, Bathin yliopiston kunniatohtori ja 27. toukokuuta 1992 alkaen Royal Academyn jäsen. 

Fedden täytti 90 vuotta elokuussa 2005, mutta jatkoi sen jälkeenkin työskentelyään Lontoon Chiswickissä. 

## Lähteet
Info Pohjola

**Info Pohjola** on Pohjoismaiden ministerineuvoston ylläpitämä ja koordinoima neuvontapalvelu, joka on suunnattu yksityishenkilöille, jotka liikkuvat Pohjoismaiden välillä ja tarvitsevat tietoa ja opastusta.

Palvelulla on haluttu helpottaa muuttoa toiseen Pohjoismaahan, sillä maiden säännöstöissä on eroja tai sääntöjä ei aina tunneta riittävän hyvin. Info Pohjolan tarkoitus on auttaa lakeihin ja sääntöihin liittyvissä asioissa. Info Pohjolalla ei kuitenkaan ole oikeutta toimia asiamiehenä – se vain opastaa eteenpäin.

Info Pohjola on toiminut puhelinpalveluna vuodesta 1998. Vuodesta 2002 lähtien palvelua on saanut myös internetitse. Nykyisin Info Pohjolan verkkosivuilta löytyy tietoa kaikista Pohjoismaista kaikilla pohjoismaisilla kielillä, suomeksi, ruotsiksi, norjaksi, tanskaksi ja islanniksi.

## Lähteet

*Info Pohjola
Delta (levymerkki)

**Delta** oli Fazerin vuonna 1974 Finndiscille lanseeraama levymerkki. 1963 perustetun Finndiscin osti Scandia-Musiikki vuonna 1971, jonka tuleva omistaja oli seuraavana vuonna Musiikki-Fazer. Scandian Finndisc herätettiin jälleen henkiin vuonna 1974 Musiikki-Fazerilla.

## Deltan menestyksiä
Finndiscin 1970–1980-lukujen levymerkeistä Delta painottui enemmän popmusiikkiin ja sille levyttivät mm. Virve Vicky Rosti, Danny, Kalervo Kassu Halonen, Kirka ja Anna Babitzin. Heistä menestynein oli Virve Rosti, joka levytti Deltalle 
viisi albumia sekä liki 20 singleä. Debyytti *Kun Chicago kuoli* oli kolme kuukautta Suomen listaykkönen. Albumi *1-2-3-4-Tulta!* sai platinalevyn ja myi kaikkiaan liki 60.000 kappaletta.
Dannyn *Kuusamo* nousi listaykköseksi.  Kirkan ja Annan useilla singleillä osassa he ovat triona sisarensa Muskan kanssa.
Popin lisäksi levyihin kuuluu Ami Aspelundin, Seitsemän seinähullua veljestä-yhtyeen ja Paul Nacke Johanssonin 
äänitteitä. Delta julkaisi Juha Vainion kolme viimeistä albumia: *Albatrossi ja sorsa*, *Sellaista elämä on* ja *Elämää ja erotiikkaa*.
Tuotanto jatkui vuoteen 1985 asti.

## Katso myös

*Fazerin musiikkikauppa

## Lähteet
Hi-Hat

**Hi-Hat** on vuonna 1975 suurella Musiikki-Fazerilla perustettu levymerkki Finndiscin alaisuuteen. Tuottajaksi nimitettiin  Ilta-Sanomien musiikkitoimittaja Tommi Liuhala. Vuonna 1978 Hi-Hat siirrettiin Scandian alaisuuteen. Hi-Hat teki tuotantoa vuoteen 1986 asti. Omistajatahostaan huolimatta levy-yhtiö toimi itsenäisenä yksikkönä harjoittaen itsenäistä julkaisupolitiikkaa.

## Hi-Hatin toimintamaisema

1970-luvun puoliväliin tultaessa Love Recordsista oli kehittynyt myynnillisesti ja julkaisumäärällisesti Suomen merkittävin rock-levyjen julkaisija. Hi-Hat Recordsin tavoitteena olisi pystyä luomaan vahva kilpailija nimenomaan Lovelle. Perinteisen iskelmän rinnalle oli siis noussut Suomi-rock. Pian vuonna 1978 Toivo Kärki jäi eläkkeelle Fazerin Finnlevyltä. Hi-Hatin alkuaikojen julkaisut liittyivätkin lähinnä progressiiviseen rockiin ja jazziin. Hi-Hatin alkuaikojen julkaisuja olivat muun muassa Marun & Mikaelin, Matti Järvisen, Kalevalan, Unisonon ja Fantasian albumit. Tasavallan Presidentin solistina toiminut 
brittiläinen laulaja Frank Robson julkaisi toisen sooloalbuminsa *Stay Awhile* Hi-Hatilla 1976. Tommi Liuhala kehitti yhdessä Upi Sorvalin kanssa salaperäisen laulajasolisti Urpon, jonka ura kiihtyi rock-sävyisen singlen *Teryleeniä* menestyksestä vuoden 1977 alussa.

## Hi-Hat menestyy

Seppo Närhestä tuli Hi Hatin alkuvuosien kaupallisesti menestynein artisti. Vuonna 1978 Hi-Hat siirrettiin Scandian alaisuuteen ja se sai kaksi artistia vaikeuksissa olleen Love Recordsin rosterista.
Mikko Alatalon albumi *Yhdentoista virran maa* julkaistiin näistä pian ennen vuodenvaihdetta, kun seuraavana vuonna oli Juice Leskisen *Tauko II* -albumin vuoro. Alatalosta tuli Hi-Hatin loppuvaiheen menestynein 
artisti, kun hän menestyi jatkuvasti *Syksyn Sävel* -kilpailussa. Alatalo levytti vuosien 1978-84 aikana kaikkiaan yksitoista albumia. Muun muassa trilogisen päätyön albumit tuotti Tommi Liuhala, ja kapellimestarina toimi Kassu Halonen. Juicekin täydensi samanlaatuisen trilogiansa osaan *XV yö (Tauko III)*.

Top Teniin nousi myös lauluntekijöiden Esa Kaartamo ja Edu Kettunen yhtyeen debyytti *[[Broadcast]]* vuonna 1981. Kolmas albumi myi kultaa. Kaija Koon sooloalbumidebyytti *Kun savukkeet on loppuneet* ilmestyi vuonna 1986 ja sitä on pidettävä viimeisenä varsinaisena Hi-Hat -albumina.

Hi-Hat -merkillä menestyneitä artisteja ovat muun muassa Mikko Alatalo, Juice Leskinen, Urpo (Upi Sorvali), Kaija Koo, Kalevala, Seppo Närhi, Heikki Sarmanto, Broadcast, Pave Maijanen, Tapani Kansa, Kassu Halonen ja Vanha Isäntä. Hi-Hatilla on vajaa 70 albumia ja reilut 100 singleä sisältävä katalogi.

## Katso myös
* Finndisc
* Safir
* Delta
* Rondo
* Scandia-Musiikki
* Musiikki-Fazer
* Finnlevy

## Lähteet
Dody Goodman

**Dolores ”Dody" Goodman** (28. lokakuuta 1914 Columbus, Ohio &ndash; 22. kesäkuuta 2008 Englewood, New Jersey) oli yhdysvaltalainen näyttelijä.

Goodman esitti päähenkilö Mary Hartmanin (Louise Lasser) äitiä sarjassa *[[Mary Hartman, Mary Hartman]]* 1970-luvulla. Hän antoi itsestään pitkään virheellisen iän ja ilmoitti syntymävuodekseen vuoden 1929. Hän loi pitkän uran Broadway-musikaaleista, joista yksi oli *[[Lorelei (musikaali)|Lorelei]]* (1974).

Goodman esiintyi myös *[[The Tonight Show]]'ssa*, ja hänellä oli osia elokuvissa, kuten *[[Grease (elokuva)|Greasessa]]* (1978). Hän ääninäytteli animaatiossa *[[The Chipmunk Adventure]]* (1987) ja oli Kristillisen tieteen jäsen. 

## Lähteet

## Aiheesta muualla
*
Look at This

**Look at This** on suomalaisen pop-yhtye Fabricsin debyyttialbumi. Se julkaistiin vuonna 1980.

## Kappaleet
Kaikki kappaleet sanoittanut Tommi Läntinen, ellei toisin mainittu.

#
#
#
#
#
#
#
#
#

## Kokoonpano
* Tommi Läntinen – laulu
* Ari Lampinen – kitara, taustalaulu
* Tero Ovaska – basso
* Kim Trapp – kosketinsoitin, taustalaulu
* Ränni Mäkinen – saksofoni, taustalaulu
* A-P Kivinen – rummut, lyömäsoittimet, taustalaulu

### Tuotanto
* Wende – tuottaja, äänittäjä, miksaaja, valokuvat, kansikuva, design
* Gugge – tuottaja, äänittäjä, miksaaja
* Kustu – tuottaja, miksaaja
* Eikka – äänittäjä
* Lara – valokuvat, design

## Aiheesta muualla
* ''Look at This'' finnmusic.net -sivustolla
Tonight (Fabricsin albumi)

**Tonight** on suomalaisen popyhtye Fabricsin toinen ja viimeiseksi jäänyt albumi, joka julkaistiin vuonna 1981. Se äänitettiin Studio 55:ssä, ja miksattiin Takomossa.

Albumin tunnetuin kappale on singlenäkin julkaistu ”Summer Is Fading”. Yhtyeen laulaja Tommi Läntinen levytti kappaleen suomenkielisillä sanoilla vuoden 2004 soololevylleen *[[Popniitti]]*. Sen käänsi suomeksi nimellä ”Kesä häipyy” kappaletta aikanaan suuresti arvostanut Hector.

## Kappaleet

### A-puoli
Kaikki kappaleet kirjoittanut Tommi Läntinen, ellei toisin mainittu.

#  (säv. Kim Trapp & Tommi Läntinen)
# 
# 
# 
# 
#  (Läntinen & Trapp)

### B-puoli
# 
# 
#  (säv. ja san. Trapp & Läntinen)
#  (säv. Trapp, san. Läntinen, sov. Trapp)
# 
#  (säv. Trapp, san. Läntinen & Trapp, sov. Trapp & B. Korpela)

## Kokoonpano
* Tommi Läntinen – laulu
* Kim Trapp – kosketinsoitin

### Tuotanto
* Jimi Sumén – tuottaja, miksaaja
* Juha Laakso – miksaaja
* Dan Tigerstedt – miksaaja
* Markus Heikkerö – kansikuva
* Gösta Sjöman – piirrokset

## Lähteet

## Aiheesta muualla
* ''Tonight'' finnmusic.net -sivustolla
Arabeskimusiikki

**Arabeski** on turkkilaisen musiikinlajin nimitys, jota käyttävät turkkilaiset musiikkitieteilijät 1950- ja 1960-luvuilla Turkissa syntyneestä tyylistä. Se vastaa kreikkalaista popmusiikin lajia, josta käytetään nimitystä Laïkó, ja arabialaista popmusiikkia.

Arabeskiin kuuluu monenlaista musiikkia, joka on saanut alkunsa turkkilaisesta kansanmusiikista ja Lähi-idän musiikista. Sen voittopuolisesti arabivaikutteisista sävelmistä johtuen sitä pidetään työväenluokan musiikkina. Koska sen suosio on Turkissa vähentynyt, se on viime aikoina sulautunut muihin musiikinlajeihin, kuten rockiin ja tanssimusiikkiin ja saanut sitä kautta nykyaikaisempaa sävyä.

Lajin perustajana pidetään Orhan Gencebayta. Muita tunnettuja esittäjiä ovat Müslüm Gürses ja Ferdi Tayfur ja myös Ibrahim Tatlıses , Azer Bülbül. Perinteisesti esittäjät ovat olleet miehiä, mutta viime aikoina on noussut myös naislaulajia, mikä on muokannut musiikin kuvaa.

## Aiheesta muualla
*Turkish music  
*Last.FM Arabesque Radio Station
Rima (urheiluväline)

**Rima** on  korkeus- ja seiväshypyssä käytettävä yleisurheilun kilpailusääntöjen mukainen merkkikeppi, jolla mitataan sitä kuinka korkealle kilpailijat pystyvät hyppäämään. Kilpailijoiden on tarkoitus hypätä vaakasuoraan asetetun riman yli pudottamatta sitä. Rimaa nostetaan korkeammalle jokaisella kierroksella niin kauan kuin joku pääsee sen yli. Rima valmistetaan lujitemuovista tai muusta sopivasta aineesta, ei kuitenkaan metallista. 

Päitään lukuun ottamatta pyöreän riman pituus on korkeushypyssä 4 metriä (&plusmn;2 cm) ja seiväshypyssä 4,5 metriä (&plusmn;2 cm). Riman halkaisija on 30 millimetriä (&plusmn;1 mm) ja suurin sallittu paino korkeushypyssä 2 kiloa ja seiväshypyssä 2,25 kiloa. Riman päissä on 15–20 cm pitkä 30–35 mm leveä pohjaltaan suora osa, jonka varaan rima asetetaan kannatintelineille. Telineillä olevan riman suurin sallittu painuma on 2 cm korkeushypyssä ja 3 cm seiväshypyssä. Korkeushyppyriman joustavuuden pitää olla sellainen, että ripustettaessa sen keskelle kolmen kilon paino, se taipuu korkeintaan 7 senttiä; seiväshyppyriman vastaava taipuma saa olla korkeintaan 11 senttiä.

Päinvastaisella tavalla rimaa käytetään limbo-tanssissa, jossa kilpailijat pyrkivät alittamaan mahdollisimman matalalle asetetun riman.

## Lähteet
* Yleisurheilun kilpailusäännöt
Ella ja lopettaja

**Ella ja lopettaja** on Timo Parvelan kirjoittama Ella-sarjaan kuuluva lastenkirja. Kirja ilmestyi *[[Kirjava kukko]]* -sarjassa vuonna 1998.

## Juoni
Ellan vanhemmat kyllästyvät lapsensa kesälomajankutukseen ja kiikuttavat tämän kesäleirille. Samalla leirillä ovat myös koko muu luokka ja opettaja. Pate tosin luulee, että hän on Jari Kurrin jääkiekkokoulussa. Huhun seurauksena oppilaat alkavat yksi kerrallaan luulla, että leirin keittäjätäti on vaarallinen lopettaja. He tekevät lopettajalle kaksi ansaa. ja toisella ansalla he saavat monta järkevää asiaa selville.
Laajasalon peruskoulu

**Laajasalon peruskoulu** sijaitsee Helsingin Laajasalossa, Yliskylässä. Koulu tunnettiin aiemmin **Yliskylän kouluna**. Koulussa toimivat peruskoulun suomenkieliset luokat 1–9. Koulussa oli noin 1&nbsp;020 oppilasta vuonna 2023. Vuonna 2011 Laajasalon ala-asteen koulu ja Laajasalon yläasteen koulu yhdistyivät Laajasalon peruskouluksi.

Koulun rehtorina toimii Marja Riitta Rautaparta. Virka-apulaisrehtoreina toimivat Lilli Härkönen ja Pia Helminen.

Koulussa on mahdollisuus opiskella painotetusti musiikkia, ja oppilaat valitaan soveltuvuuskokeella vuosittain 2. ja 6. luokalta. Lisäksi 7.–9.-luokilla on mahdollista opiskella painotetusti liikuntaa, ja oppilaat valitaan painotetun musiikin tapaan soveltuvuuskokeella.

Laajasalon peruskoulu oli mukana lukuvuosina 2017–2018 ja 2018–2019 Umo Helsinki Jazz Orchestran Musatehdas-projektissa, jossa oppilaat pääsivät sanoittamaan omia kappaleitaan ja Umo teki kappaleisiin sovituksen. Projektissa oli lisäksi oppilaiden suunnittelemaa tanssikoreografiaa sekä Sami Kontolan vetämänä sambamusiikkia. Projektia veti Kontolan lisäksi Aija Puurtinen ja Ville Vannemaa. Päätöskonsertti kuultiin Vuotalossa helmikuussa 2018 ja Malmitalossa tammikuussa 2019.

## Rakennukset
Laajasalon peruskoulu koostuu neljästä rakennuksessa. Alatalo sijaitsee noin 20 metrin päästä ylätalosta. Alatalossa sijaitsee luokat 1.–6. ja yksi kolmesta liikuntasalista.

Ylätalossa on koulun luokat 7.–9., ja siellä sijaitsee kaksi liikuntasalia.

Ylätalon edustalla sijaitsee matala rakennus, jossa on teknisen käsityön luokka ja kuvataiteen luokka.

Ylätalon takana sijaitsee vuonna 2007 rakennettu parakkirakennus, jossa sijaitsee historianluokka ja uskonnonluokka. Suuresta oppilasmäärästä johtuen loput luokat 5–6 on sijoitettu parakkeihin Alatalon sijasta.

Laajasalon ala-asteen koulussa havaittiin hometta vuonna 2007, minkä takia koulun 3.–6.-luokkalaiset siirrettiin Salmisaaren kouluun ja 2.-luokkalaiset Tahvonlahden kouluun. 1.-luokkalaiset jäivät koulun D-rakennukseen, jossa havaittiin vähiten hometta. Koulu toimi kevääseen 2011 saakka pihalle rakennetuissa parakeissa, kun homevaurioita korjattiin rakennuksessa.

## Lähteet

## Aiheesta muualla
*Koulun kotisivut
Ella ja Pate

**Ella ja Pate** on Timo Parvelan kirjoittama Ella-sarjaan kuuluva lastenkirja. Kirja ilmestyi *[[Kirjava kukko]]* -sarjassa vuonna 1999.

## Juoni
Ellan luokka menee toiselle luokalle, ja Ella ihastuu Pateen. Kaupungissa ollaan järjestämässä taito-olympialaiset, johon opettajan ponnisteluista huolimatta Ella ja Pate pääsevät. Heitä valmennetaan ja olympialaisissa opettaja ja rehtori pilaavat sekä pussijuoksun että ruoanlaiton, mutta runonlausunnassa Pate lausuu liikuttavan runon.
Loissieni

**Loissienet** ovat sieniä, jotka hankkivat ravintonsa elävästä isäntäkasvista tai -eläimestä, tai käyttävät niitä muuten hyödyksi, eli ne loisivat. Tämä on vastakohta symbioottisille sienille, joiden isäntäkasvit hyötyvät liitosta.

Kasveissa eläviä loissieniä on esimerkiksi: kuusentuomiruoste (*Thekopsora areolata*) ja kuusensuopursuruoste (*Chrysomyxa ledi*). Kuusensuonpursuruosteen varsinainen isäntäkasvi on kuusi, mutta nimensämukaisesti se käyttää väli-isäntänä suopursua. Loissienen pahin tuho kuuselle on yhden vuoden neulastuotannon tuhoutuminen, mikä hidastaa puun kasvua 

Eläinten loissienistä varmasti yksi erikoisimmista on *[[Ophiocordyceps]]* -suvun loissieni, joka näyttää ottavan *[[Camponotus leonardi]]* -hevosmuurahaisen täydellisesti hallintaan. Sienen vaikutus saa muurahaisen käyttäytymään täysin lajin vastaisesti. Ensin se poistuu yhdyskunnasta ja tarrautuu hampailla lehden alapintaa, ja jää siihen kuolemaan. Lopulta loissienen itiöemä kasvaa muurahaisesta ulos ja näin sieni pääsee leviämään.

## Lähteet
Ella luokkaretkellä

**Ella luokkaretkellä** on Timo Parvelan kirjoittama Ella-sarjaan kuuluva lastenkirja. Kirja ilmestyi *[[Kirjava kukko]]* -sarjassa 1997.

## Juoni
Ellan luokka on lähdössä luokkaretkelle. Opettajan kassi unohtuu pihalle ja Pate jää erehdyksestä luulemaan, että kassissa oli possu ja puhuu siitä koko matkan ajan. Luokkaretken aikana luokka käy ravintolassa, museon aulassa sekä eläintarhassa.
William Perry

**William James Perry** (s. 11. lokakuuta 1927 Vandergrift, Pennsylvania) on yhdysvaltalainen demokraattisen puolueen poliitikko. Hän toimi maansa puolustusministerinä vuosina 1994–1997 oltuaan sitä ennen vuodesta 1993 varapuolustusministeri.

Perry pääsi Butler High Schoolista vuonna 1945. Hän valmistui sen jälkeen Stanfordin yliopistosta ja Pennsylvanian osavaltion yliopistosta. 

Perryn ministerikausi oli hyvin työläs, ja hän ilmoittikin erostaan Bill Clintonin tultua valituksi uudelleen marraskuussa 1996. Hänelle myönnettiin vuonna 1999 Korea Societyn *James A. Van Fleet Award*, ja hän on lisäksi saanut Presidential Medal of Freedomin. 

## Lähteet
ULEB Eurocup

**ULEB Eurocup** (kilpailtiin vuosina 2002–2008 nimellä **ULEB Cup**) on eurooppalaisille seurajoukkueille tarkoitettu kansainvälinen koripallosarja. Se on toiseksi korkein seurajoukkuekilpailu Euroopassa heti Euroliigan jälkeen. Kilpailu pidettiin ensimmäisen kerran vuonna 2002, jolloin sen voitti espanjalainen Pamesa Valencia. Kilpailu perustettiin, kun Korac Cup ja Saporta Cup yhdistyivät. Eurocupin voittaja pääsee aina seuraavaksi kaudeksi Euroliigaan. Cupin menestyneimmät seurat tähän mennessä ovat liettualainen Lietuvos Rytas ja espanjalainen Valencia BC kahdella mestaruudellaan.
Suomalaisista joukkueista sarjassa on pelannut Bisons Loimaa kaudella 2013–2014.

## Sarjasysteemi
Kauden 2007–2008 jälkeen joukkueiden määrä pudotettiin 54:stä 48:een.

### Ensimmäinen karsintakierros
16 joukkuetta pelaa toisiaan vastaan. Joukkueparit pelaavat toisiaan vastaan kahdesti; sekä kotona että vieraissa. Parien voittajat, joita on kahdeksan, pääsevät seuraavalle kierrokselle. Häviäjät osallistuvat EuroChallengeen. Tätä vaihetta organisoi FIBA Europe.

### Toinen karsintakierros
Tälläkin kierroksella on mukana 16 joukkuetta. Kahdeksan joukkuetta, jotka pääsivät ensimmäiseltä kierrokselta jatkoon, pelaavat joukkueita vastaan, jotka pääsivät automaattisesti mukaan vasta toisella kierroksella. Myös tällöinkin pelataan otteluparit, joista voittajat pääsevät jatkoon.

### Lohkovaihe
Mukana on 32 joukkuetta: kahdeksan karsintojen kautta jatkoon päässyttä sekä 24, jotka pääsivät automaattisesti. Tämän jälkeen sarjaa pitää ULEB. Joukkueet jaetaan neljän joukkueen lohkoihin, jolloin lohkoja on yhteensä kahdeksan. Joukkueet pelaavat kahdesti toisiaan vastaan ja lohkojen kaksi parasta pääsevät jatkoon.

### TOP-16
Kuudentoista parhaan joukkueen vaihe otettiin käyttöön vasta kaudella 2008–2009. Joukkueet jaetaan neljän joukkueen lohkoihin, jolloin lohkoja on yhteensä neljä. Lohkojen kaksi parasta pääsee seuraavaan vaiheeseen.

### Final Eight
Tässä vaiheessa vain voitolla pääsee jatkoon. Jatkoonmenijät pelaavat yhden pelin, jonka voittaja pääsee jatkoon. Semi-finaalien häviäjät pelaavat pelin, jolla ratkaistaan pronssijoukkue. Kaksi viimeistä joukkuetta, jotka siis voittivat semi-finaalin, pelaavat loppuottelun. Loppuottelun voittaja pääsee seuraavaksi kaudeksi automaattisesti Euroliigaan.

## Loppuottelut

## Lähteet

## Aiheesta muualla
* Virallinen kotisivu
Tommi & Hombre (albumi)

**Tommi & Hombre** on suomalaisten laulaja Tommi Läntisen ja kitaristi Ari "Hombre" Lampisen live-albumi vuodelta 1990. Se on kaksikon ainoa duo-levy.

## Kappaleet
#
#
#
#
#
#
#
#
#
#
#
#

Kansitietojen mukaan levy on nauhoitettu livenä Helsingissä ja Salossa, mutta kannen kiertuetiedoissa ei ole mainintaa Salon keikasta (Helsinki 27.1).

## Aiheesta muualla
* Tommi & Hombre discogs.com -sivustolla